Document ID: 31981D0091

Odločba Komisije
z dne 30. januarja 1981
o seznamu obratov v Republiki Argentini, odobrenih za uvoz svežega govejega in telečjega mesa, ovčjega mesa in mesa domačih kopitarjev v Skupnost
(81/91/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovac in koz ter svežega mesa in mesnih izdelkov iz tretjih držav [1], in zlasti členov 4(1) in 18(1)(a) in (b) Direktive,
ker morajo obrati v državah nečlanicah za pridobitev dovoljenja za izvoz svežega mesa v Skupnost izpolnjevati splošne in posebne pogoje iz Direktive 72/462/EGS;
ker je Argentina v skladu s členom 4(3) Direktive 72/462/EGS posredovala seznam obratov z dovoljenjem za izvoz v Skupnost;
ker so pregledi Skupnosti na kraju samem pokazali, da so higienski standardi mnogih od teh obratov zadovoljivi, in se zato lahko vnesejo na prvi seznam obratov, iz katerih se lahko dovoli uvoz svežega mesa, sestavljen v skladu s členom 4(1) navedene Direktive;
ker je treba primer ostalih obratov, ki jih je predlagala Argentina, ponovno preučiti na podlagi dodatnih informacij v zvezi z njihovimi higienskimi standardi in zmožnostjo za hitro prilagoditev ustrezni zakonodaji Skupnosti;
ker se med tem časom in da bi se izognili kakršni koli nenadni prekinitvi obstoječih trgovinskih tokov tem obratom lahko začasno dovoli, da nadaljujejo z izvozi svežega mesa v tiste države članice, ki so jih pripravljene sprejeti;
ker bo zato treba to odločbo ponovno preučiti in po potrebi spremeniti ob upoštevanju ukrepov, sprejetih v ta namen, in opravljenih izboljšav;
ker je treba opozoriti, da za uvoz svežega mesa velja tudi druga veterinarska zakonodaja Skupnosti, zlasti v zvezi z zahtevami varovanja zdravja, vključno s posebnimi določbami za Dansko, Irsko in Združeno kraljestvo;
ker za uvoz svežega mesa iz obratov s seznama, priloženega k tej odločbi, še naprej veljajo drugje določeni predpisi in splošne določbe Pogodbe; ker zlasti za uvoz iz držav nečlanic in ponoven izvoz v druge države članice nekaterih vrst mesa, kot je meso z maso manj kot 3 kilograme ali meso, ki vsebuje ostanke nekaterih snovi, za katere posebna usklajena pravila še ne obstajajo, še naprej velja zdravstvena zakonodaja države članice uvoznice;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
1. Obratom v Republiki Argentini, naštetim v Prilogi, se odobri uvoz svežega govejega in telečjega mesa, ovčjega mesa in mesa domačih kopitarjev v Skupnost.
2. Za uvoz iz navedenih obratov še naprej veljajo drugje določeni veterinarski predpisi Skupnosti in zlasti tisti, ki se nanašajo na zahteve zdravstvenega varstva.
Člen 2
1. Države članice prepovejo uvoz zgoraj navedenih vrst svežega mesa iz člena 1(1) iz obratov, ki niso na seznamu v Prilogi.
2. Vendar ta prepoved ne velja do 31. avgusta 1981 za obrate, ki niso na seznamu v Prilogi, a so jih 1. septembra 1980 uradno odobrile in predlagale argentinske oblasti v skladu členom 4(3) Direktive 72/462/EGS, razen če ni v zvezi z njimi pred 1. septembrom 1981 sprejeta nasprotna odločitev v skladu s členom 4(1) navedene direktive.
Komisija posreduje seznam teh obratom državam članicam.
Člen 3
Ta odločba začne veljati 1. februarja 1981.
Člen 4
Ta odločba se pregleda in po potrebi spremeni pred 1. julijem 1981.
Člen 5
Ta odločba je naslovljena na države članice.
V Bruslju, 30. januarja 1981

Labels: 3
18
17
6